ዶክተር  ደብረፅዮን ገብረ ሚካኤል  የትግራይ  ክልል መንግሥት  ምክትል ርዕሰ መስተዳደር ሆኖው ተሾሙ
የትግራይ ክልል ምክር ቤት በዛሬው ዕለት ባካሄደው የ3ኛው  ዓመት  5ኛው አስቸኳይ ስብሰባው  ዶክተር  ደብረፅዮን ገብረ ሚካኤልን የትግራይ ክልል  መንግሥት ምክትል ርዕሰ መስተዳደር  አድርጎ ሾሟል ።የክልሉ ህገ መንግሥት የምክር ቤቱ አባል ያልሆነ አመራር በርዕሰ መስተዳድርነት መሾም እንደማይችል ይደነግጋል፡፡ዶክተር  ደብረፅዮን የትግራይ  ክልል  ምክር ቤት አባል ባለመሆናቸው ርዕሰ መስተዳድር ሆነው መሾም ስለማይችሉ ነው የክልሉ ምክትል ርዕሰ መስተዳድር ሆነው የተሾሙት ።       ምክር ቤቱ  ባደረገው  አዲስ የካቢናና የስልጣን ድልድል  ዶክተር አዲስ  ዓለም ባሌማን በምክትል ርዕሰ መስተዳድር ማዕረግ የካቢኔ አባል አድርጎ ሾሟል ።የክልሉ  ምክር ቤት በተጨማሪም  ዶክተር ደብረፅዮን ያቀረቧቸውን የክልሉ  ቢሮ ኃላፊዎች፣ የዞን አስተዳዳሪዎችን  ሹመት ተወያይቶ በዛሬው ዕለት አጽድቋል።ከወይይቱ በኋላም የቀድሞ  የክልሉ ፕሬዚዳንት አቶ አባይ ወልዱ ባደረጉት ንግግር የህወሐት ማዕከላዊ ኮሚቴ ሥራ አስፈጻሚ ኮሚቴ ያቀረበውን አዲስ የካቢኔ ድልድልና የሥልጣን ድልድል በደስታ  እንደተቀበሉት ተናግረዋል ።